Source: http://www.bihon.ro/kadar-kalman-dorim-sa-castigam-turneul-din-malta/1568255
Timestamp: 2016-12-03 13:41:30+00:00

Document:
Kádár Kálmán: „Dorim să câştigăm turneul din Malta” - BIHON
Joburi Publi24 Romimo Bestauto BIHON Bihon CSM Oradea Kádár Kálmán: „Dorim să câştigăm turneul din Malta” Kádár Kálmán: „Dorim să câştigăm turneul din Malta”	De	Gavril Nutiu	la 1. septembrie 2015 16:53	Reactualizat la: 1. septembrie 2015 17:04	Kováts Viktor, Szabó István, Kádár Kálmán, Florin Birta, Mihnea Gheorghe, Dusan Markovic, Mihnea Chioveanu şi Gheorghe Dunca	Multipla campioană a României la polo, CSM Digi a făcut deplasarea în capitala Maltei, La Valletta, pentru turneul din primul tur preliminar al Ligii Campionilor. Antrenorul echipei orădene, Kádár Kálmán apreciază că turneul va fi unul dificil, dar îşi propune câştigarea grupei. „Vom disputa primul meci chiar în compania celui mai dificil adversar, SM Verona, echipă clasată pe locul trei în campionatul italian. E o formaţie periculoasă. Va urma apoi o altă adversară puternică, Budva, iar La Valletta este, consider eu, o echipă accesibilă. Suntem bine pregătiţi şi dorim să câştigăm turneul”, a declarat tânărul antrenor al CSM Digi. În ceea ce priveşte competiţiile interne, Kádár Kálmán apreciază că prezenţa pe banca Stelei a antrenorului Andrei Iosep este un atu serios pentru formaţia bucureşteană. „Duelul cu Steaua va fi dificil. Au un antrenor foarte bun, pasionat de munca lui, Andrei Iosep, care va face cu siguranţă nişte mutări tactice pentru a ne surprinde. Va trebui să răspundem la aceste mutări, dar şi să încercăm la rândul nostru să fim cu un pas înaintea lor. Sunt mulţumit de lotul pe care îl avem la dispoziţie”, a afirmat tehnicianul orădean. „Vrem să dovedim că vom fi mai buni decât în sezonul trecut şi în niciun caz mai slabi, aşa cum ar vrea unii”, a completat preşedintele CSM Oradea, Florin Birta.
Conducerea CSM Digi şi-a prezentat marti noii jucători din lot: Dusan Markovic (de la Radnicki Kragujevac), Mihnea Chioveanu, Mihnea Gheorghe (de la Steaua), Kováts Viktor şi Szabó István (cu dublă legitimare, de la CS Crişul). „Sper să-l pot înlocui cu succes pe fostul fundaş al echipei, Kádár Kálmán, actualul antrenor. Sunt onorat să joc la cea mai bună echipă din România şi doresc să dau totul pentru a o ajuta să joace cât mai bine, atât în competiţiile interne, cât şi în Liga Campionilor”, a declarat jucătorul sârb Dusan Markovic.
Dunca se va ocupa de PR şi marketingul echipei
Căpitanul CSM Digi, Gheorghe Dunca îşi va continua cariera de jucător, dar se va ocupa în timpul liber de activitatea de PR şi marketing. „Sunt onorat să am această preocupare suplimentară, doresc să mă dedic cu toată seriozitatea acestei activităţi. Intenţionăm să avem un site modern al echipei de polo, la fel ca la baschet. Am lansat deja pagina oficială a echipei noastre de polo, pe Facebook”, a declarat Gheorghe Dunca.
„Antrenamente complexe”
Cei doi juniori ai CS Crişul promovaţi la CSM Digi, cu dublă legitimare, Kováts Viktor şi Szabó István au afirmat că antrenamentele cu echipa de seniori sunt infinit mai complexe şi mai dificile. „Bineînţeles că este mai greu, aici ne antrenăm cu jucători internaţionali, este un nivel mult superior faţă de cel de la echipa de juniori. Sperăm să ne continuăm ascensiunea şi să reuşim să ne integrăm şi noi, cât mai repede, în echipa de seniori”, a declarat Kováts Viktor.

References: CSM 
 CSM 
 CSM 
 CSM 
 CSM 
 CSM 
 CSM